b'\n_START_ARTICLE_\nPape\xc5\xbe Silvester III.\n_START_SECTION_\nPape\xc5\xbe\n_START_PARAGRAPH_\nVuporu proti Benediktu IX. \xe2\x80\x93 ki je izhajal iz njim nasprotne Tuskulske grofovske rodovine \xe2\x80\x93 je bil 13. januarja 1045 pod vplivom Krescencijev izvoljen za pape\xc5\xbea \xc4\x8dlan njihove rodovine, \xc5\xa1kof Janez iz Sabine, ki si je privzel ime Silvester III. Posve\xc4\x8den in ume\xc5\xa1\xc4\x8den je bil 20. januarja 1045_NEWLINE__NEWLINE_\xc5\xa0kof Janez je bil izvoljen v zapletenih rimskih politi\xc4\x8dnih razmerah, v katerih je prevladovalo prizadevanje plemi\xc5\xa1kih dru\xc5\xbein v ogor\xc4\x8deni medsebojni borbi za nadoblast. Ob \xc5\xbevenketu denarja, ki ga je ponudila dru\xc5\xbeina Crescenzi-Ottaviani, je Janez prevladal nad drugim kandidatom, ki ga je ponudila dru\xc5\xbeina Crescenzi-Stefani. Na pape\xc5\xa1kem prestolu je ostal le 21 dni, ker je druga mogo\xc4\x8dna rimska dru\xc5\xbeina uspela ponovno vrniti na sede\xc5\xbe sv. Petra pape\xc5\xbea Benedikta IX., ki ga je bil nasilno iz Rima pregnal Silvester. Silvester se je moral zate\xc4\x8di v trdnjavo Angelski grad. )_NEWLINE__NEWLINE_\xc5\xbde 10. marca 1045 ga je Benedikt izgnal iz Rima; dokon\xc4\x8dno pa ga je odstavila sinoda v Sutriju 20. decembra 1046, ki ga je razglasila za samozvanca. Po nasilno prekinjenem pape\xc5\xbeevanju se je vrnil nazaj v svojo sabinsko \xc5\xa1kofijo; nekateri zgodovinarji menijo, da so ga najprej zaprli v samostan \xe2\x80\x93 nato pa se je lahko vrnil na upravljanje svoje prej\xc5\xa1nje \xc5\xa1kofije, ki jo je vodil do smrti.   Silvester sam si nikoli ni \xc5\xbeelel pape\xc5\xa1kega naslova in se je torej mirno vrnil v svojo sabinsko \xc5\xa1kofijo, ki se ji ni nikoli odpovedal. _NEWLINE_Protospatario, ki je deloval na za\xc4\x8detku XII. stoletja, v \xc4\x8dasu torej, ko je 1046 prihajal v Italijo cesar Henrik III., pravi, da so si ob tem \xc4\x8dasu vse te tri pape\xc5\xa1ke osebnosti lastile vsaka svojo lastno zakonitost . Po pisanju tega letopisca je Silvester III. zasedal v Vatikanu, medtem ko je Gregor VI. nadzoroval Lateran, a Benedikt IX. se je nastanil na dru\xc5\xbeinskih posestvih v bli\xc5\xbeini Rima. Po cesarskem posredovanju pa so se zme\xc5\xa1njave uredile, vsaj glede Silvestra. 20. decembra 1046 so ga namre\xc4\x8d tekom sinode v Sutriju obto\xc5\xbeili, da si je prilastil Apostolski sede\xc5\xbe, tj., da je nezakonito zasedel Sede\xc5\xbe svetega Petra. Iz nekaterih virov, zlasti iz Liber ad amicum sutrijskega \xc5\xa1kofa Bonizoneja , bi se dalo sklepati, da so mu vzeli \xc5\xa1kofovsko \xc4\x8dast, pa tudi svete redove, in ga prisilili oditi v neki samostan, kjer naj bi prebival vse do smrti. \xc4\x8ceprav se zdi gotovo, da od tega trenutka naprej ni smel imeti nobenega vpliva ve\xc4\x8d na Apostolski sede\xc5\xbe, ni verjetno, da je kon\xc4\x8dal svoje dneve v samostanu.  Bolj je verjetno mnenje, da se je Silvester vrnil kot \xc5\xa1kof v Sabino, ko je Benedikt IX. prodal svoj naslov Janezu Gracijanu.\n_START_SECTION_\nSmrt in spomin\n_START_PARAGRAPH_\nUmrl je kot \xc5\xa1kof v sabinski \xc5\xa1kofiji 1062 (morda 1063), ko je za\xc4\x8del \xc5\xa1kofovati njegov naslednik Ubaldo (1062-1071). Zdi se verjetno, da so ga pokopali v sabinski stolnici. _NEWLINE__NEWLINE_Zgodovinski viri govorijo o \xc5\xa1kofu Janezu (un vescovo Giovanni) od marca 1047 do 1062, morda do 1063; potemtakem naj bi bila \xc5\xa1kofa Janez IV. in Janez V. (Giovanni IV e Giovanni V) ena in ista oseba, biv\xc5\xa1i pape\xc5\xbe Silvester III..\n_START_SECTION_\nSpomin\n_START_PARAGRAPH_\nV svojem romanu Gospodar sveta Benson  imenuje pape\xc5\xbea Janeza XXIII. in Silvestra III. za protipape\xc5\xbea; pa\xc4\x8d zato, ker so smatrali v za\xc4\x8detku 20. stoletja, da je bil tudi Giovanni Crescenzi-Ottaviani protipape\xc5\xbe, medtem ko sta bila Pietro Filargo in Baldassare Cossa takrat \xc5\xa1e zakonita pape\xc5\xbea.'